30 mart kunining birinchi qismida, Rossiyaning Primore o‘lkasi, Chernigov tumani hududidagi Chernigovka aerodromida shturmchi Su-25 samolyoti halokatga uchradi. TASS agentligi xabariga ko‘ra, uchuvchi katapulta qilingan. "Dastlabki ma’lumotlarga ko‘ra, u jarohatlanmagan", deydi manba. Qayd etilishicha, samolyotning qulashi motordagi nosozlik tufayli ro‘y bergan bo‘lishi mumkin. Xabarda samolyot qulashi yerdagilarga ziyon yetkazgan-yetkazmagani haqida aytilmagan.